# Bahasa Itali

| Bahasa Itali |
| --- |
| italiano |
| Kawasan | Itali, Malta, Argentina, Uruguay, Somalia, Brazil, Libya, Habsyah, dan berbagai negara lain di Eropah dan benua Amerika |
| Penutur asli | 60-65 juta |
| Keluarga bahasa | Indo-Eropah
* Italik
	+ Romawi
		- Itali-Barat
			* Italo-Dalmatian
				+ **Bahasa Itali**
 |
| Status rasmi |
| Bahasa rasmi di | Itali, Kesatuan Eropah, Switzerland, San Marino, Slovenia, Somalia (bahasa kawasan), Kota Vatican, mukin Istria dari Croatia |
| Dikawal selia oleh | Accademia della Crusca |
| Kod bahasa |
| ISO 639-1 | `it` |
| ISO 639-2 | `ita` |
| ISO 639-3 | `ita` |
|

| Sampel |
| --- |
| **Sampel teks**Logo Wikipedia dalam bahasa Itali yang berisi transkripsi "Wikipedia" (atas) ke dalam ortografi masing-masing dan slogan "Ensiklopedia Bebas" (bawah) yang diterjemahkan ke dalam bahasa tersebut. |
| Sampel teks lainnya |

 |
|  Peta Dunia Italofon |
|  |

 Pengagihan lokasi geografi untuk bahasa Itali di Eropah.

Wiktionary
Carilah Italian dalam Wiktionary, kamus bebas.

**Bahasa Itali** (*italiano* atau *lingua italiana*) adalah bahasa Romawi yang dituturkan oleh hampir 63 juta orang, terutamanya di negara Itali dan Switzerland yang menjadikan bahasa ini sebagai bahasa rasmi. Piawaian bahasa Itali dipengaruhi kuat oleh loghat dituturkan di Toscana dan berada di antara bahasa Italo-Dalmatia dari Mezzogiorno (selatan Itali) dan bahasa Gallo-Itali dari bahagian utara Itali.

Seperti banyak bahasa yang ditulis berhuruf Rumi, bahasa Itali mempunyai konsonan berganda. Bagaimanapun, berbanding dengan konsanan berganda bahasa Perancis, di dalam bahasa Itali, konsonan berganda itu adalah untuk sebutan panjang. Seperti dalam kebanyakan bahasa Romawi yang lain kecuali bahasa Perancis, corak sebutan pic adalah berbeza.

Diantara bahasa-bahasa Romawi, bahasa Itali umumnya dianggap sebagai bahasa yang paling mirip dengan bahasa Latin dari segi kosa kata, melalui bahasa Romania yang memelihara tatalancar hujung bertasrif dari bahasa Latin purba sementara bahasa Sardinia adalah paling konservatif dari segi fonologi.

## Sejarah

Sejarah bahasa Itali amat panjang, tetapi piawaian moden bahasa ini banyak dibentuk dari peristiwa-peristiwa yang agak baru. Sumber teks terawal yang masih wujud dan boleh digelar sebagai Bahasa Itali (berbanding dengan bahasa sebelumnya iaitu "Latin Kasar" merupakan teks guaman dari daerah Benevento yang bertarikh dari 960-963. Kosa kata yang ada dalam bahasa Itali mempunyai perkaitan paling dekat antara bahasa-bahasa Romawi dengan bahasa Latin yang induk.

Suatu kamus dwibahasa Itali-Melayu terdiri daripada lebih 400 patah kata dikarang seorang pengembara Venezia, Antonio Pigafetta dalam rombongan pelayaran Ferdinand Magellan mengelilingi dunia; ia dikarang semasa Pigafetta berada di Kepulauan Maluku (di mana bahasa Melayu menjadi bahasa perdagangan di sana) tahun 1521 sebelum disusun dan diterbitkan pada tahun berikutnya; kamus tersebut kamus pertama menggandingkan bahasa Melayu dengan suatu bahasa Barat. Sebuah kamus berjudul *Dizionario Italiano e Malese* digubah berbaabd-abad kemudian oleh Giovanni Gaggino, seorang peniaga getah dan alatan kapal asal Savona, pada 1884 dengan edisi terbaru kemudiannya pada 1915.

Perkenalan mesin pencetak oleh Johannes Gutenberg pada abad ke-15 mendorong kepada penyebaran penulisan berbahasa vernakular dalam kalangan masyarakat setempat serata Eropah termasuk bahasa Itali lagi-lagi dengan menguatnya pengaruh ajaran ajaran-ajaran Martin Luther yang mengalakkan pembacaan kitab Bible dalam bahasa mereka sendiri berbanding dalam bahasa Latin yang dilazimkan dalam aliran Gereja Katolik. Pada ketika ini, pencetakan banyak digiatkan serata Itali di mana sebanyak 56 buah syarikat cetakan ditubuhkan pada tahun 1500, keadaan ini membolehkan penghasilan karya sastera dalam bahasa tersebut pada kos yang rendah.

Penyatuan Itali banyak meminjam dan menerapkan bahasa-bahasa setempat yang serumpun dituturkan negeri-negeri yang ada ke dalam induk bahasa ini; sebanyak 2.5% penduduk seluruh tanah Itali dicatatkan mampu bertutur bahasa ini pada 1861.

## Kosa kata contoh

| Bahasa Melayu | Bahasa Itali |
| --- | --- |
| Bahasa Itali | italiano |
| Bahasa Melayu | malese |
| Bahasa Inggeris | inglese |
| Ya | *Sì* |
| Tidak | *No* |
| Hello! / Salam! | *Ciao* (tidak rasmi) */ Salve!* |
| Apa khabar? | *Come stai?* (tidak rasmi) */ Come sta? (rasmi)* |
| Selamat pagi! | *Buon giorno!* |
| Selamat petang! | *Buona sera!* |
| Selamat datang! | *Prego! / Benvenuto!* |
| Selamat malam! | *Buona notte!* |
| Selamat tinggal! | *Arrivederci!* |
| Tolong | *Per piacere / Per favore* |
| Terima kasih | *Grazie* |
| Sama-sama | *Prego* |
| Maafkan saya | *Mi dispiace*/*Mi scusi* (rasmi)/*Scusa*(tidak rasmi) / *desolato* (bagi lelaki) / *desolata* (bagi wanita) |
| Siapa? | *Chi?* |
| Apa? | *Che Cosa? / Cosa? / Che?* |
| Bila? | *Quando?* |
| Di mana? | *Dove?* |
| Kenapa? | *Perché?* |
| Siapa nama awak? | *Come ti chiami?* (tidak rasmi), *Come si chiama?*(rasmi) |
| Sebab / kerana | *Perché* |
| Bagaimana? | *Come?* |
| Berapa harganya? | *Quanto?* |
| Saya tidak faham | *Non capisco. / Non ho capito.* |
| Ya, saya faham | *Sì, capisco. / Ho capito.* |
| Tolong! | *Aiuto!* |
| Di manakah bilik air? | *Dove sono i bagni?* |
| Adakah anda bertutur bahasa Inggeris? | *Parla inglese?*(rasmi)/*Parli inglese?*(tidak rasmi) /*Parlate inglese? (ramai)*  |
| Sekali lagi | *di nuovo* |
| Selalu | *sempre'* |
| Aku cinta padamu | *Ti amo'* |

**Kiraan hingga sepuluh: Satu : *uno* /ˈuno/
* Dua: *due* /ˈdue/
* Tiga: *tre* /tre/
* Empat: *quattro* /ˈkwattro/
* Lima: *cinque* /ˈʧiŋkwe/
* Enam: *sei* /ˈsɛi/
* Tujuh: *sette* /ˈsɛtte/
* Lapan: *otto* /ˈɔtto/
* Sembilan: *nove* /ˈnɔve/
* Sepuluh: *dieci* /ˈdjɛʧi/

**Hari dalam seminggu: Isnin: *lunedì* /lune'di/
* Selasa: *martedì* /marte'di/
* Rabu: *mercoledì* /merkole'di/
* Khamis: *giovedì* /dʒove'di/
* Jumaat: *venerdì* /vener'di/
* Sabtu: *sabato* /ˈsabato/
* Ahad: *domenica* /do'menika/

## Klasifikasi

Bahasa Itali berkait rapat dengan dua lagi bahasa Italo-Dalmatian, iaitu bahasa Sicily and bahasa Dalmatian yang kini sudah tidak digunakan lagi (Bahasa lama negara Republik Croatia). Ketiga-tiga bahasa ini adalah sebahagian dari bahasa barat-Italo, yang diletakkan di dalam sub kumpulan bahasa di dalam rumpun bahasa Indo-Eropah.

## Teks contoh

* Teks contoh bahasa Itali Diarkibkan 2019-04-29 di Wayback Machine

## Rujukan

Bibliografi
* Berloco, Fabrizio (2018). *The Big Book of Italian Verbs: 900 Fully Conjugated Verbs in All Tenses. With IPA Transcription, 2nd Edition*. Lengu. ISBN 9788894034813.
* Palermo, Massimo (2015). *Linguistica italiana*. Il Mulino. ISBN 9788815258847.
* Simone, Raffaele (2010). *Enciclopedia dell'italiano*. Treccani.

## Pautan luar

* Bahasa Itali